HU
L 205/38
Az Európai Unió Hivatalos Lapja
2022.8.5.
2. hogy a tesztekhez használt tesztberendezések, illetve mérőberendezések megfelelőek-e a tesztekhez, és megfelelően vannak-e kalibrálva.
d) A típusalkalmassági bizonyítvány megszerzésének céljából végzett repülési teszteket az ügynökség által az ilyen repülési tesztekre meghatározott módszereknek megfelelően kell elvégezni.
A típusalkalmassági bizonyítvány kérelmezője elvégzi az alkalmazandó típusalkalmassági tanúsítási alapnak való megfelelés megállapításához szükséges valamennyi repülési tesztet.
A repülési tesztek keretében elegendő időtartamot kell biztosítani a végleges konfigurációban történő üzemeltetésre annak érdekében, hogy a légi jármű első üzembe helyezésekor ne merüljön fel biztonsági probléma.
e) A típusalkalmassági bizonyítvány kérelmezője lehetővé teszi az ügynökség számára, hogy: 1. a megfelelés igazolásához kapcsolódó összes adatot és információt felülvizsgálja; 2. a megfelelés igazolása céljából elvégzett összes teszten vagy vizsgálaton részt vegyen, illetve azokat maga végezze el; 3. elvégezze a végleges konfigurációjú termék első cikkének fizikai vizsgálatát annak ellenőrzése érdekében, hogy a terv megfelel-e a típusalkalmassági tanúsítási alapnak és az alkalmazandó környezetvédelmi követelményeknek, valamint minden más, a 21L.B.46. ponttal összhangban meghatározott vizsgálatnak.
f) A megfelelésigazolás befejezését követően a kérelmező nyilatkozik az ügynökségnek arról, hogy: 1. igazolta, hogy a megfelelésigazolási terv szerint megfelel az ügynökség által a 21L.B.43 és 21L.B.45. pontnak megfelelően kidolgozott és a kérelmezővel ismertetett típusalkalmassági tanúsítási alapnak és az alkalmazandó környezetvédelmi követelményeknek; valamint 2. nem tártak fel olyan sajátosságot vagy jellemzőt, amely miatt a termék a tanúsítási kérelemben megadott használat tekintetében ne volna biztonságos vagy környezetvédelmi szempontból összeegyeztethető.
21L.A.26.
Típusterv
A típusalkalmassági bizonyítvány kérelmezője meghatározza a termék egyedi és egyértelmű azonosítást lehetővé tevő típustervét, mely a következőkből áll: a) a termék konfigurációjának és tervezési sajátosságainak meghatározásához szükséges tervrajzok és előírások, valamint ezeknek a tervrajzoknak és előírásoknak a jegyzéke; b) a felhasznált anyagokra és az alkalmazott eljárásokra vonatkozó információk; c) a gyártási és összeszerelési módszerekre vonatkozó információk; d) bármely légialkalmassági korlátozás; e) a környezetvédelmi összeegyeztethetőségre vonatkozó követelmények; valamint f) minden egyéb adat, amely összehasonlítás útján lehetővé teszi az ugyanilyen típusú későbbi termékek légialkal­ masságának, valamint – adott esetben – környezetvédelmi összeegyeztethetőségének megállapítását.
21L.A.27.
A típusalkalmassági bizonyítvány kiadására vonatkozó követelmények
A típusalkalmassági bizonyítvány akkor állítható ki, ha a kérelmező: a) a 21L.A.23. ponttal összhangban igazolja tervezési alkalmasságát; b) a 21L.A.25. ponttal összhangban igazolja a terv megfelelését; c) légi jármű típusalkalmassági bizonyítványa esetében igazolja, hogy a hajtómű vagy a légcsavar, vagy mindkettő, amennyiben a légi járműbe beépítették, vagy: 1. rendelkezik az I. melléklet (21. rész) szerint kiadott vagy megállapított, vagy e mellékletnek megfelelően kiadott típusalkalmassági bizonyítvánnyal; vagy 2. szerepel a légi jármű típusalkalmassági bizonyítványa iránti kérelemben, és a kérelmező a 21L.A.25. pont szerinti megfelelésigazolás során biztosította a hajtómű és a légcsavar megfelelését; d) igazolja, hogy a végleges konfigurációjú termék első cikkének fizikai vizsgálata vagy az ügynökség által a 21L.B.46.
c) és d) ponttal összhangban végzett bármely más vizsgálat során nem merültek fel megoldatlan kérdések.